Hlbocký potok (prítok Bahnianskeho potoka)

Hlbocký potok je potok na Záhorí, vo východnej časti okresu Senica. Je to pravostranný prítok Bahnianskeho potoka, meria 2,1 km a je tokom V. rádu.

Pramení v Chvojnickej pahorkatine, v podcelku Senická pahorkatina, južne od obce Hlboké v nadmorskej výške približne 237 m n. m. Od prameňa tečie sprvu juhozápadným smerom, podteká cestu do Hlbokého, stáča sa juhojuhozápadným smerom a tečie lokalitou Dolné Hony. Následne sa stáča na západ, pri samote Hlovek potom na juhozápad a na styku pahorkatiny s Borskou nížinou, juhozápadne od Hlbokého, ústi v nadmorskej výške cca 202 m n. m. do Bahnianskeho potoka. Nepriberá žiadne prítoky

Potoky na Slovensku
Povodie Myjavy
Vodné toky v okrese Senica